O nouă companie aeriană în România. Către ce destinații va zbura
- Mădălina Sfrijan
- 25 martie 2024, 13:08
Compania aeriană Bees Airlines ar urma să opereze zboruri din România. De altfel, aceasta a obținut deja Certificatul de Operator Aerian.
Bees Airlines va opera zboruri din România
Compania, cu baza în Ucraina, va iniția serviciile de zbor cu două aeronave de tip A320-200. În lunile următoare, alte trei aeronave ar urma să intre în proprietatea acesteia. Victor Antohe, fostul director al TAROM, va fi responsabil de conducerea operațiunilor în calitate de CEO.
Conform planurilor, Bees Airlinesar urma să opereze zboruri din România și Republica Moldova, cu legături către destinații din Europa. Avioanele companiei vor zbura din țara noastră spre Egipt și Turcia, transportând clienți ai tour-operatorilor, notează profit.ro.
Compania a avut sediul la Kiev
Operatorul aerian Bees Airline a intrat pe piață în martie 2021. Compania a sediul la Kiev și a operat zboruri regulate, precum și charter low cost către Cipru, Bulgaria, Egipt, Grecia, Turcia, Georgia, Armenia, Muntenegru și Spania, arată sursa citată.
Pe fondul războiului din Ucraina, precum și a impunerii legii marțiale, toate zborurile acesteia au fost anulate. De asemenea, închiderea spațiului aerian ucrainean din anul 2022 a adâncit și mai mult acest declin. În plus, cele patru avioane ale companiei au fost retrase de către locator din cauza riscurilor semnificative.
Bees Airline, zboruri spre Republica Moldova și alte destinații din Europa
Antreprenorul maghiar Andrij Baganics este cel care aduce compania în țara noastră. Bees Airline va efectua zboruri din România și Republica Moldova către diverse destinații din Europa, Egipt și Turcia.
În anul 2022, certificatului de operator al acestui operator aerian a fost revocat. Administrația de Stat a Aviației din Ucraina a luat decizia având în vedere că Bees Airline nu îndeplinea condițiile necesare. Cerința minimă pentru păstrarea acestui atestat este menținerea a mai mult de două aeronave în flotă. Pe fondul acestei restricții, compania cu sediul în Ucraina nu a mai putut opera zboruri internaționale.